rejauldu/bengali-wikipedia huggingface dataset:
ধরাইল জমিদার বাড়ি বাংলাদেশ এর নাটোর জেলার সদর উপজেলার ধরাইল গ্রামে অবস্থিত এক ঐতিহাসিক জমিদার বাড়ি।  ইতিহাস কবে এবং কার হাত ধরে এই জমিদার বংশ বা জমিদার বাড়ির গোড়াপত্তন হয় তার সঠিক তথ্য জানা যায়নি। তবে ইতিহাস থেকে উক্ত জমিদার বাড়ির একজন জমিদারের নাম জানা যায়। তিনি হলেন জমিদার শশাঙ্ক চৌধুরী। তার নাম মূলত উক্ত বাড়িতে "রাধা বল্লভ জিউর" মন্দির তৈরি করার কারণে ইতিহাসের খাতায় লিপিবদ্ধ হয়েছে।১৩১১ বঙ্গাব্দে সদর উপজেলার দিঘাপতিয়া ইউনিয়নের ধরাইল গ্রামে জমিদার শশাঙ্ক চৌধুরী নির্মাণ করেন ধরাইল জমিদার বাড়ি। রুপকথার এই জমিদার বাড়ি নাটোর শহর থেকে প্রায় ১০ কিলোমিটার দূরে।  এছাড়া ১৩৩৭ বঙ্গাব্দে জমিদার বিনোদ বিহারী চৌধুরী দিঘাপতিয়া রাজবাড়ির আদলে ১২ বছর সময় ব্যয় করে প্রাসাদ নির্মাণ করেন।তিনি একজন অভিজ্ঞ প্রকৌশলী ছিলেন।তাই প্রাসাদের নকশা নিজেই প্রণয়ন করেছিলেন। নাটোর, বগুড়া, নওগাঁ, পাবনা, পাঁচবিবিসহ দেশের বিভিন্ন এলাকায় ধরাইল জমিদারদের তালুক ছিল।নওগাঁয় লীলা সুন্দরী ৩০০ বিঘা জমির খাজনা আদায়ের দায়িত্বে ছিলেন। সেখানে গড়ে উঠেছিল ধরাইল জমিদারের কাচারিবাড়ি।     বহরমপুরে এক জমিদারের সঙ্গে নীলা সুন্দরীর বিয়ে হওয়ার কারণে ধরাইল জমিদার ছেড়ে আসেন।   ৪৭ সালে দেশ ভাগের পর জমিদাররা আর ধরাইল গ্রামে আসেননি।   বড় তরফের জমিদার ছিলেন শশাঙ্ক চৌধুরী, পুত্র বিজয় গোবিন্দ চৌধুরী এবং স্ত্রী শ্রীমতি পারুল রানী।মধ্যম তরফের জমিদার ছিলেন, যোগেন্দ্র নাথ চৌধুরী, দ্বিজেন্দ্রনাথ চৌধুরী ও যতীন্দ্রনাথ চৌধুরী।ছোট তরফের জমিদার ছিলেন, গোবিন্দ দাস চৌধুরী এবং তার স্ত্রী শ্রীমতি বাসন্তী রানী ।  পাঁচআনী জমিদার ছিলেন, গোকুলধাম চৌধুরী, পুত্র বিনোদবিহারী চৌধুরী এবং শ্রীশ বাবু চৌধুরী। অন্যান্য জমিদারের মধ্যে ছিলেন হরেন্দ্র নাথ চৌধুরী। জমি-জমা এবং সম্পদের প্রভাব- প্রতিপত্তি অনুযায়ী জমিদারি এভাবে ভাগ করে দেওয়া হতো।  অবকাঠামো  বর্তমান অবস্থা @something_BD  YouTube channel এর নিজ চোখে দেখা,  ধরাইল জমিদার বাড়ির বর্তমানে অবস্থা খুবই শোচনীয়। চার থেকে আটটি ঘরের ভাঙা দেওয়াল গুলো তার বিশেষ প্রমাণ। বর্তমানে এই জমিদার বাড়িটির মেঝে এবং দেওয়াল এলাকাবাসী ও বিভিন্ন মানুষদের নানা ধরনের কাজে লাগছে।জমিদার বাড়ির পায়রার ভাষা গুলো দেখে মনে হয় তারা যেন অধীর আগ্রহে এটির সংস্কার কাজ এর জন্য অপেক্ষামান।   তথ্যসূত্র  বিষয়শ্রেণী:নাটোর জেলার দর্শনীয় স্থান বিষয়শ্রেণী:নাটোর জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
ফিবোনাচ্চি রাশিমালা (Fibonacci series) শুধুমাত্র গণিত নয় বরং প্রকৃতিরও অনেক রহস্যের উন্মোচন ঘটাতে সক্ষম বলে অনেকের ধারণা। স্বয়ং ফিবোনাচ্চি রাশিমালার আবিষ্কারক ত্রয়োদশ শতাব্দীর বিখ্যাত গণিতবিদ Leonardo Da Pisa (ডাকনাম Fibonacci) বলে গেছেন, "প্রকৃতির মূল রহস্য এ রাশিমালাতে আছে"। ফিবোনা হল আসলে একটা সিম্পল সিরিজ নাম্বার। এ সিরিজটি শুরু হয় ০ থেকে এবং সিরিজের পরবর্তী সংখ্যাগুলো প্রতিটি তার পূর্ববর্তী দুইটি সংখ্যার যোগফল।  thumb|right|360px|The Fibonacci numbers are the sums of the "shallow" diagonals (shown in red) of Pascal's triangle.   রাশিমালা ও বৈশিষ্ট্য    এই শ্রেণীর যে কোন সংখ্যা তার পূর্ববর্তী দুটি সংখ্যার যোগফলের সমান। যেমনঃ  ০+১=১, ১+১=২, ২+১=৩, ৩+২=৫, ৫+৩ =৮, … … … ইত্যাদি।  গাণিতিক রাশিমালার সাহায্যে বলা যায়ঃ  ঠিক বিপরীতভাবে যেকোন সংখ্যা তার পরবর্তী দুটি সংখ্যার বিয়োগফলের সমান। অর্থাৎ   ফিবোনাচ্চি রাশিমালার প্রথম ২১ টি রাশি হলঃ  F0 F1 F2 F3  F4 F5 F6 F7 F8 F9 F10 F11 F12 F13 F14 F15 F16 F17 F18 F19 F20 ০ ১ ১ ২ ৩ ৫ ৮ ১৩ ২১ ৩৪ ৫৫ ৮৯ ১৪৪ ২৩৩ ৩৭৭ ৬১০ ৯৮৭ ১৫৯৭ ২৫৮৪ ৪১৮১ ৬৭৬৫   এই শ্রেণীর যেকোন চারটি সংখ্যা নেওয়া হলে প্রথম ও চতুর্থ সংখ্যার যোগফল থেকে দ্বিতীয় ও তৃতীয় সংখ্যার যোগফল বিয়োগ দিলে সবসময় ওই চারটি সংখ্যার প্রথমটি পাওয়া যাবে। যেমনঃ আমরা ফিবোনাচ্চি শ্রেণী থেকে পরপর যেকোন চারটি সংখ্যা ৫, ৮, ১৩, ২১ নেওয়া হলে,  প্রথম ও চতুর্থ সংখ্যার যোগফল= ৫+২১=২৬ দ্বিতীয় ও তৃতীয় যোগফল= ৮+১৩=২১ বিয়োগফল= ২৬-২১=৫ (ওই চারটি সংখ্যার প্রথম সংখ্যা)   এই শ্রেণীর যেকোন পাঁচটি সংখ্যা নেওয়া হলে প্রথম ও চতুর্থ সংখ্যার গুনফল থেকে দ্বিতীয় ও তৃতীয় সংখ্যার গুণফল বিয়োগ দিলে সবসময় বিয়োগফল ১ বা -১ হবে। যেমনঃ আমরা ফিবোনাচ্চি শ্রেণী থেকে পরপর যেকোন পাঁচটি সংখ্যা ৫, ৮, ১৩, ২১, ৩৪ নেওয়া হলে,  প্রথম ও চতুর্থ সংখ্যার গুনফল= ৫×২১=১০৫ দ্বিতীয় ও তৃতীয় সংখ্যার গুনফল= ৮×১৩=১০৪ বিয়োগফল= ১০৫-১০৪=১  আবার,  দ্বিতীয় ও পঞ্চম সংখ্যার গুনফল= ৮×৩৪=২৭২ তৃতীয় ও চতুর্থ সংখ্যার গুনফল= ১৩×২১=২৭৩ বিয়োগফল= ২৭২-২৭৩=-১   এবার ফিবোনাচ্চি শ্রেণীর সংখ্যাগুলির একক অঙ্কের সংখ্যাগুলিও ফিবোনাচ্চি শ্রেণীকে অনুসরণ করে। যেমনঃ ১৩, ২১, ৩৪, ৫৫, ৮৯, ১৪৪, ২৩৩, ৩৭৭, ৬১০, ৯৮৭,………………. শ্রেণীর একক অঙ্কের সংখ্যা ৩, ১, ৪, ৫, ৯, ৪, ৩, ৭, ০, ৭, …………………… ফিবোনাচ্চি শ্রেণীকে অনুসরণ করছে।   ফিবোনাচ্চি শ্রেণীর প্রতি ৬০টি সংখ্যার পর এককের ঘরে এই সংখ্যাগুলির পুনরাবৃত্তি ঘটে, যেমনঃ ফিবোনাচি কৌশল - জুয়ার ক্ষেত্রে এক ধরনের কৌশল, সাধারণত ফিবোনাচি সিক্যুয়েন্স নামে একটি অনুক্রম তৈরি করে, প্রতিটি সংখ্যা 0 এবং 1 দিয়ে শুরু করে দুটি পূর্ববর্তী সংখ্যার যোগফল হয়, কৌশলটি যেমন নির্দেশ করে তেমনি আপনাকে একটি নির্দিষ্ট প্যাটার্নে মেনে চলতে হবে।  ৬০ তম সংখ্যা= ১৫৪৮০০৮৭৫৫৯২০ ৬১ তম সংখ্যা= ২৫০৪৭৮০৭৮১৯৬১ ৬২ তম সংখ্যা= ৪০৫২৭৩৯৫৩৭৮৮১ ৬৩ তম সংখ্যা= ৬৫৫৭৪৭০৩১৯৮৪২ ৬৪ তম সংখ্যা= ১০৬১০২০৯৮৫৭৭২৩ ৬৫ তম সংখ্যা= ১৭১৬৭৬৮০১৭৭৫৬৫   মেট্রিক্স গুন প্রয়োগ করে উচ্চতর রাশি নির্ণয়  উপরের আলোচনা থেকে আমরা পাই     যা মেট্রিক্স আকারে প্রকাশ করলে    একই ভাবে আমরা দেখাতে পারি    উপরের ফলাফল থেকে আমরা এই রাশিমালার উচ্চতর সংখ্যার সাধারণ প্রকাশ করতে পারি     প্রয়োগ   সূর্যমুখী ফুলের পাপড়ির বিন্যাস  শামুকের স্পাইরাল তথা প্যাঁচ। যেমন: নটিলাস ঝিনুকের খোল, পাইন গাছের মোচা।  মৌমাছির পরিবার তন্ত্র  ফুলকপির বিন্যাসে  বিভিন্ন গাছের শাখা বিন্যাসে  মানুষের অঙ্গসমূহের অনুপাত  ফিবোনাচ্চি রাশিমালার ধারনাকেন্দ্রিক গ্রন্থ    শূন্য - হুমায়ূন আহমেদ  দ্য দা ভিঞ্চি কোড - ড্যান ব্রাউন  তথ্যসূত্র   বিষয়শ্রেণী:পূর্ণ সংখ্যার ধারা
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান () (১৭২৯-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ঝাব্স-দ্রুং-দ্কার-পো () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান ১৭২৯ খ্রিষ্টাব্দে তিব্বতে জন্মগ্রহণ করেন। সপ্তম দলাই লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক তৃতীয় ঝাব্স-দ্রুং-দ্কার-পো () উপাধিধারী বৌদ্ধ লামার পুনর্জন্ম রূপে চিহ্নিত করেন। ঙ্গাগ-দ্বাং-'ফ্রিন-লাস () নামক প্রথম আ-ম্দো-ঝ্বা-দ্মার () উপাধিধারী বৌদ্ধ লামা তার অন্যতম শিক্ষক ছিলেন। তিনি র্মা-ম্গুর-র্নাম-র্গ্যাল-গ্লিং () বৌদ্ধবিহারে একটি চারতল বিশিষ্ট র্নাম-পার-র্গ্যাল-বা'ই-খাং-ব্জাং () নামক একটি মন্দির এবং একটি বিশালাকার গৌতম বুদ্ধের মূর্তি নির্মাণ করান।   তথ্যসূত্র   বিষয়শ্রেণী:১৭২৯-এ জন্ম বিষয়শ্রেণী:১৭৯৬-এ মৃত্যু বিষয়শ্রেণী:ঝাবদ্রুং কার্পো
চুনতি বন্যপ্রাণী অভয়ারণ্য বাংলাদেশের একটি সংরক্ষিত বনাঞ্চল ও বন্যপ্রাণী অভয়ারণ্য। এটি চুনতি অভয়ারণ্য নামেও পরিচিত। চট্টগ্রাম শহর থেকে প্রায় ৭০ কিলোমিটার দক্ষিণে চট্টগ্রাম-কক্সবাজার মহাসড়কের পাশে এর অবস্থান। এর আয়তন ৭,৭৬৪ হেক্টর। বনের সমৃদ্ধ জীববৈচিত্র্য রক্ষা ও বিপন্ন বন্যপ্রাণী সংরক্ষণের জন্য ১৯৮৬ সালে এই অভয়ারণ্য প্রতিষ্ঠা করা হয় । বাংলাদেশ ও মিয়ানমারের মধ্যে বন্য এশীয় হাতির যাতায়াতের একটি সংযোগপথ বা করিডোর হিসেবে এই অভয়ারণ্যের গুরুত্ব অপরিসীম। এই বনের ব্যবস্থাপনা ও জীববৈচিত্র্য সংরক্ষণে স্থানীয় জনগণের সম্পৃক্ততায় এখানে সহব্যবস্থাপনা প্রকল্প বাস্তবায়িত হচ্ছে। এই অভয়ারণ্য তার বিশালাকায় শতবর্ষী মাদার গর্জন গাছের জন্য সুপরিচিত যা এই বনের একটি বিশেষ বৈশিষ্ট্য। তবে ক্রমাবর্ধমান জনসংখ্যার চাপ, নির্বিচারে গাছ কাটা, কৃষি জমিতে রূপান্তরের মাধ্যমে বন্যপ্রানীর আবাসস্থান ধ্বংস প্রভৃতি কারণে এ বনের অস্তিত্ব আজ হুমকির সম্মুখীন।   অবস্থান ও আয়তন  চুনতি অভয়ারণ্য চট্টগ্রামের বাঁশখালী, লোহাগাড়া ও সাতকানিয়া উপজেলা এবং কক্সবাজারের চকরিয়া উপজেলার ৭৭৬৪ হেক্টর বা ৭৭ বর্গকিলোমিটার জায়গা জুড়ে বিস্তৃত। চট্টগ্রাম (দক্ষিণ) বন বিভাগের চুনতি রেঞ্জ ও জলদি রেঞ্জ নিয়ে এ অভয়ারণ্য গড়ে তোলা হয়েছে। প্রকল্প এলাকায় ২০০৩ সালে চুনতি ও জলদি রেঞ্জের অধীনে সাতটি বিট অফিস স্থাপন করা হয়।   ভূপ্রকৃতি  এই অভয়ারণ্য মূলত টিলাময় এবং অনেক জায়গায় পাহাড়ি ভূপ্রকৃতি, প্রচুর অগভীর ও গভীর খাদ রয়েছে। কোথাও সামান্য ঢালু জায়গা আবার কোথাও খাড়া ঢাল দেখা যায়। সমুদ্রপৃষ্ঠ থেকে এর গড় উচ্চতা ৩০ থেকে ৯০ মিটার। বনের ভেতর দিয়ে প্রচুর খাঁড়ি বা পাহাড়ি ছড়া এঁকেবেকে বয়ে গেছে, এদের তলদেশ বালুময় বা পাথুরে। এই ছড়াগুলো বন্যপ্রানীদের পানির উৎস। left|thumb|চুনতি বন্যপ্রাণী অভয়ারণ্য   জীববৈচিত্র  চুনতি অভয়ারণ্য এক সময় জীববৈচিত্রে সমৃদ্ধ ছিল। বন ধ্বংসের কারণে যা দিন দিন কমে আসছে। বন্য এশীয় হাতি এই বনের অন্যতম আকর্ষণ এবং এরা বাংলাদেশ ও মিয়ানমারের বনের মধ্য দিয়েই চলাচল করে। এই বনে ১২০০ প্রজাতির উদ্ভিদ দেখা যায়। যার মধ্যে ৪৫ প্রজাতির উচু গাছও রয়েছে। বড় প্রজাতির গাছের মধ্যে উল্লেখযোগ্য হলো: গর্জন, রাকতান, জাম, উরি আম, চাপালিশ, শিমুল, কড়ই প্রভৃতি। এছাড়াও বিভিন্ন ধরনের ভেষজ উদ্ভিদ এবং লতাগুল্ম এ বনে পাওয়া যায়।  পূর্বে এই বনে ১৭৮ প্রজাতির জীবজন্তু ও পাখি পাওয়া যেতো, যার মধ্যে রয়েছে ৬ প্রজাতির উভচর, ৮ প্রজাতির সরীসৃপ, ১৩৭ প্রজাতির পাখি এবং ২৭ প্রজাতির স্তন্যপায়ী। তবে এদের একটি বড় অংশ বর্তমানে আশঙ্কাজনক হারে কমে গেছে, বেশ কিছু প্রজাতি একেবারেই বিলুপ্ত হয়ে গেছে বা বিলুপ্তির পথে। জীবজন্তুর মধ্যে ২ প্রজাতির উভচর, ২ প্রজাতির সরীসৃপ, ২ প্রজাতির স্তন্যপায়ী এবং প্রায় ১১ ধরনের পাখি বর্তমানে বেশি দেখতে পাওয়া যায়। বন্য প্রানীর মধ্যে উল্লেখযোগ্য হলো: হাতি, কয়েক ধরনের বিড়াল, দেশি বন শুকর, হনুমান প্রভৃতি এবং পাখির মধ্যে আছে: কাঠঠোকরা, ছোট বসন্তবৌরি, বনস্পতি, বড় কুবো, আবাবিল, তিলা ঘুঘু, ফিঙে, ময়না, ভাত শালিক প্রভৃতি। এছাড়াও বেশ কিছু জলজ প্রানীও এই বনে পাওয়া যায়।   তথ্যসূত্র   বহিঃসংযোগ  চুনতি অভয়ারণ্য নিয়ে সিএনএস এর রিপোর্ট   প্রটেক্টেড প্লানেট.নেট এ চুনতি অভয়ারণ্যের অবস্থান ও মানচিত্র   বাংলাদেশ বন বিভাগের ওয়েবসাইটে সংরক্ষিত বনাঞ্চলের তালিকা  বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা  বিষয়শ্রেণী:বাংলাদেশের বন বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বাংলাদেশের সংরক্ষিত এলাকা বিষয়শ্রেণী:চট্টগ্রাম জেলা বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:লোহাগাড়া উপজেলা
থাম্ব|১৯৭৪ সালের ফেব্রুয়ারিতে আলেকজান্দার সোলজেনিটসিন আলেক্সান্দ্র্‌ সলজেনিৎসিন () (ডিসেম্বর ১১, ১৯১৮- আগস্ট ৩, ২০০৮)  একজন প্রথীতযশা রুশ সাহিত্যিক ও ঐতিহাসিক। তিনি ১৯৭০ সালে সাহিত্যে নোবেল পুরস্কার জয় করেন।  ১৯৪৫ সালে তদানীন্তন জোসেফ স্টালিন সরকারের সমালোচনা করার ফলে সলজেনিৎসিনকে সুদূর সাইবেরিয়াতে নির্বাসন দেয়া হয়। দীর্ঘ আট বছর তিনি গুলাগ প্রথার বর্বর নিষ্ঠুরতার মধ্যে অতিবাহিত করেন। এই নিয়ে তার প্রথম বই ওয়ান ডে ইন্‌ দ্য লাইফ অফ ইভান দেনিসোভিচ (ইভান দেনিসোভিচের জীবনে একটি দিন) ১৯৬০ সালে ছাপা হয়। সোভিয়েত ইউনিয়নের পতনের আগ পর্যন্ত রাশিয়াতে প্রকাশিত এটিই তার একমাত্র বই।  তার সবচেয়ে বিখ্যাত রচনা দ্য গুলাগ আর্কিপেলাগো (গুলাগ দ্বীপপুঞ্জ) তিন খণ্ডে প্রকাশিত হয়। বিশাল পরিসরে লেখা এই বইটি গুলাগ সিস্টেমের বর্বরতা এবং সোভিয়েত কমিউনিজমের প্রকৃত চরিত্র সমগ্র বিশ্বের কাছে তুলে ধরে। গুলাগ আর্কিপেলাগো-কে বিংশ শতকের সবচেয়ে গুরুত্বপূর্ণ বইগুলির একটি হিসেবে গণ্য করা হয়।  ১৯৭০ সালে তিনি নোবেল জয় করেন। ১৯৭৪ সালে সোভিয়েত সরকার তাকে দেশ থেকে বিতাড়ন করে এবং তার নাগরিকত্ব কেড়ে নেয়। বহু বছর তিনি মার্কিন যুক্তরাষ্ট্রের ভার্মন্ট অঙ্গরাজ্যে বসবাস করেন। অবশেষে সোভিয়েত ইউনিয়নের পতনের পর ১৯৯৪ সালে তিনি নিজ দেশে প্রত্যাবর্তন করেন।  তার অন্যান্য উল্লেখযোগ্য বইয়ের মধ্যে আছে দ্য ফার্স্ট সার্কেল (১৯৬৮), ক্যান্সার ওয়ার্ড (১৯৬৮) এবং আগস্ট ১৯১৪ (১৯৭২)।   তথ্যসূত্র    বহিঃসংযোগ   বিষয়শ্রেণী:১৯১৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:রুশ সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:স্নায়ুযুদ্ধের ব্যক্তি বিষয়শ্রেণী:২০শ শতাব্দীর পুরুষ লেখক বিষয়শ্রেণী:দ্বিতীয় বিশ্বযুদ্ধের সোভিয়েত সামরিক কর্মকর্তা বিষয়শ্রেণী:নির্বাসিত রুশ বিষয়শ্রেণী:সোভিয়েত ভিন্নমতাবলম্বী বিষয়শ্রেণী:২০শ শতাব্দীর অ-কল্পকাহিনী লেখক বিষয়শ্রেণী:খ্রিস্টান লেখক বিষয়শ্রেণী:নাস্তিকতার সমালোচক বিষয়শ্রেণী:রুশ পুরুষ ঔপন্যাসিক বিষয়শ্রেণী:রুশ নোবেল বিজয়ী বিষয়শ্রেণী:সোভিয়েত সেনা কর্মকর্তা বিষয়শ্রেণী:মার্কিন যুক্তরাষ্ট্রে সোভিয়েত অভিবাসী বিষয়শ্রেণী:সোভিয়েত পুরুষ লেখক বিষয়শ্রেণী:সোভিয়েত নোবেল বিজয়ী বিষয়শ্রেণী:রাষ্ট্রহীন ব্যক্তি বিষয়শ্রেণী:রুশ জাতীয়তাবাদী
গ্রেস অ্যান্টনি ওরফে মেরি গ্রেসি হলেন একজন ভারতীয় অভিনেত্রী, মডেল এবং ধ্রুপদী নৃত্যশিল্পী যিনি মালয়ালাম চলচ্চিত্র জগতে কাজ করে যাচ্ছেন। তার প্রথম ছবিটি ছিল হ্যাপি ওয়েডিং (২০১৬)।  মলিউডের হিট ছবি কুম্বালাঙ্গি নাইটস (২০১৯) তে অভিনয়ের পর তিনি  বিশেষ খ্যাতি অর্জন করেন। তিনি তামাশা (২০১৯), হালাল, লাভ স্টোরি (২০২০), সাজন বেকারি সিন্স ১৯৬২ (২০২১), কনকাম কামিনী কালাহাম (২০২১), রোরশাচ (২০২২) এবং আপান (২০২২) এর মতো চলচ্চিত্রে তার প্রধান ভূমিকার জন্য আরও সমালোচনামূলক এবং বাণিজ্যিক সাফল্য অর্জন করেছিলেন।   চলচ্চিত্র তালিকা    চলচ্চিত্র    সমস্ত চলচ্চিত্র মালয়ালাম ভাষায়।  বছরশিরোনামভূমিকানোট২০১৬শুভ বিবাহতিনাঅভিষেক২০১৭লক্ষ্যমশালিনীর বন্ধুম্যাচবক্সগীথুকম্ভোজিকুঞ্জোলুজর্জেটানের পুরমপল্লানের স্ত্রীকালিয়ানআলিনা২০১৯কুম্বলাঙ্গি নাইটসসিমিতামাশাসাফিয়াপ্রথী পুবনকোঝিশিবা২০২০হালাল লাভ স্টোরিসুহারাওটিটি মুক্তির তারিখঅ্যামাজন প্রাইম ভিডিও২০২১সাজন বেকারি সিন্স ১৯৬২মেরিকনকম কামিনী কলহমহরিপ্রিয়াওটিটি রিলিজ এর মাধ্যমে ডিজনি+ হটস্টার২০২২পাথরোসিন্তে পদ্পুকালক্রিস্টিনাচাটাম্বিসিসিলিররশাচসুজাতাআপ্পনমলিকুট্টিওটিটি রিলিজ এর মাধ্যমে সনিলিভশনিবার রাতসুসান মারিয়া পলপাদাছোনে ইঙ্গালু কাঠোলিসখাভ ইন্ধু২০২৪বিবেকানন্দন বিরালানুডায়ানানুনাকুঝিরশ্মিতা রঞ্জিতঅতিরিক্ত শালীননিশিমা   ওয়েব ধারাবাহিক  বছর শিরোনাম ভূমিকা ভাষা মন্তব্য ২০২৪ নাগেন্দ্রনের মধুচন্দ্রিমা লিলিকুট্টি মালায়ালাম ডিজনি+ হটস্টার    স্বল্পদৈর্ঘ্য চলচ্চিত্র  বছর শিরোনাম ভূমিকা ভাষা মন্তব্য  ২০২০ কে-নওলেজ পরিচালক আত্মপ্রকাশ মালায়ালাম মুক্তিপ্রাপ্ত তারিখ ইউটিউব    ডাবিং  বছর শিরোনাম ভাষা ডাব করা হয়েছে এর জন্য মন্তব্য  ২০২৪ মালাইকোত্তাই ভ্যালিবান মালায়ালাম সোনালী কুলকার্নি    তথ্যসূত্র    বহিঃসংযোগ      বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জীবিত ব্যক্তি
জেফরি ডেভার () (জন্ম: ৬ মে, ১৯৫০) একজন মার্কিন রহস্য ও অপরাধ সাহিত্য লেখক। যদিও তিনি আইন পড়াশোনা করেছেন, এবং আইন পেশাজীবী হিসেবেও কাজ করেছেন, কিন্তু তিনি তার পেশাজীবন শুরু করেছিলেন মূলত একজন সাংবাদিক হিসেবে।   বহিঃসংযোগ   Jeffery Deaver's Official Web Site  Jeffery Deaver's Polish Web Site  Fantastic Fiction Author Page    "The Chopin Manuscript" on Audible.com  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন সাহিত্যিক বিষয়শ্রেণী:মার্কিন পুরুষ সাংবাদিক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:ইলিনয়ের ঔপন্যাসিক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:২০শ শতাব্দীর মার্কিন পুরুষ লেখক
তালোড়া পৌরসভা বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার অন্তর্গত 'গ' শ্রেণির একটি পৌরসভা। ২১ এপ্রিল ২০১১ সালে প্রতিষ্ঠিত হয়। তালোড়া পৌরসভায় এ পর্যন্ত তিনটি নির্বাচন অনুষ্ঠিত হয়েছে। এর মধ্যে ২০১৩ সালের নির্বাচনে বিএনপি প্রার্থী মোঃ আব্দুল জলিল খন্দকার নির্বাচিত হন। ২০১৮ সালের নির্বাচনে আওয়ামীলীগ প্রার্থী মোঃ আমিরুল ইসলাম বকুল নির্বাচিত হন এবং সর্বশেষ ২০২৩সালে স্বতন্ত্র প্রার্থী হিসেবে দ্বিতীয় বার নির্বাচিত হন মোঃ আব্দুল জলিল খন্দকার। তালোড়া পৌরসভার অর্থনীতি শিল্প বাণিজ্য এবং কৃষি নির্ভর।   অবস্থান ও সীমানা  মোট আয়তন ১১.৮৩ বর্গকিলোমিটার।এর পূর্বে কাহালু উপজেলা, পশ্চিমে কুন্দগ্রাম ইউনিয়ন পরিষদ, উত্তরে দুপচাঁচিয়া উপজেলা এবং দক্ষিণে দূর্গাপুর ইউনিয়ন পরিষদ।   প্রশাসনিক এলাকা   ওয়ার্ড: ৯টি  মৌজা: ৯ টি   অর্থনীতি  তালোড়া পৌরসভা নাগর নদের তীরে অবস্থিত হওয়ায় ব্রিটিশ সরকারের আমল থেকে বিভিন্ন ব্যবসা প্রতিষ্টান এবং কলকারখানা স্থাপিত হয়েছে। স্থাপিত কলকারখানার মধ্য উল্লেখযোগ্য এ্যালুমিনিয়াম, অটো ফ্লাওয়ার মিল, অটো রাইচ মিল, ইট ভাটা, সাধারণ রাইচ মিল, বিজ্ঞানাগারে পরীক্ষার কাজে ব্যবহুত কাঁচের যন্ত্রাংশের প্রতিষ্ঠান সহ ছোটখাটো অনেক শিল্প প্রতিষ্ঠান গড়ে উঠেছে এবং সকল শিল্প প্রতিষ্ঠানের কার্যক্রম বর্তমানে চালু আছে।   জনসংখ্যা  মোট জনসংখ্যাঃ ৩০,৪৭৫ জন (২০১১ সালের আদমশুমারি)   শিক্ষা  তালোড়া পৌরসভার গড় সাক্ষরতা হার ৮৩.৩%। তার মধ্যে নারী শিক্ষার হার ৫২.৬% এবং পুরুষ শিক্ষার হার ৫৮.২%।    শিক্ষা প্রতিষ্ঠান   তালোড়া আলতাফ আলী উচ্চ বিদ্যালয়।  তালোড়া বালিকা উচ্চ বিদ্যালয়।  সরকারি শাহ এয়তেবারিয়া কলেজ।  দেবখণ্ড রিয়াজুল ইসলাম উচ্চ বিদ্যালয়।  তালোড়া বালক সরকারি প্রাথমিক বিদ্যালয়।  তালোড়া বালিকা সরকারি প্রাথমিক বিদ্যালয়।  খাড়িয়ানিশিন্দারা সরকারি প্রাথমিক বিদ্যালয়।  ধানপূজা সরকারি প্রাথমিক বিদ্যালয়।  স্বর্গপুর নূরানী মাদরাসা।  তালোড়া আদর্শ কেজি স্কুল।  কে জেড জেড ইন্টারন্যাশনাল স্কুল।   খন্দকার আবুল কাশেম উচ্চ বিদ্যালয়।  সাগরপুর সরকারি প্রাথমিক বিদ্যালয়।  খন্দকার আবুল কাশেম উচ্চ বিদ্যালয়।   সাগরপুর সরকারি প্রাথমিক বিদ্যালয়।  সরঞ্জাবাড়ি সরকারি প্রথমিক বিদ্যালয়।   জনপ্রতিনিধি  প্রশাসক    উল্লেখযোগ্য ব্যক্তি   এ বি এম শাহজাহান (বীর মুক্তিযোদ্ধা, বৃহত্তর বগুড়া জেলার মুজিব বাহিনীর কমান্ডার, সাবেক পাট প্রতিমন্ত্রী ও সাবেক মহাসচিব (জাতীয় পার্টি)।   আরেফিন প্রান্ত (এক্সরচিস্ম)   তথ্যসূত্র    বহিঃসংযোগ   বিষয়শ্রেণী:বগুড়া জেলার পৌরসভা
{     "//": "You can utilize the parameters within this file, which include: $1 page name, $2 rationale, $3 day, $4 month, $5 year, and $6 requester.",     "standardProposeTemplate": "",     "livingPersonProposeTemplate": "",     "apiPostSummary": "Proposed deletion of the page per WP:PROD",     "apiPostSummaryforCreator": "Proposed deletion of $1 per WP:PROD",     "apiPostSummaryforLog": "Logging the page $1 as a pending deletion candidate per WP:PROD.",     "prodNotificationTemplate": "",     "userPagePrefix": "User:",     "userTalkPagePrefix": "User talk:",     "specialContributions": "Special:Contributions/",     "localMonthsNames": [         "January",         "February",         "March",         "April",         "May",         "June",         "July",         "August",         "September",         "October",         "November",         "December"     ] }
১৯৫৭ ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ১৯৫৭ সালে অনুষ্ঠিত হয়। সর্বপল্লী রাধাকৃষ্ণণ বিনা প্রতিদ্বন্দ্বিতায় পুনর্নির্বাচিত হন।BACKGROUND MATERIAL  REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA নির্বাচনে একাধিক প্রার্থী প্রতিদ্বন্দ্বিতা করলে ভোটগ্রহণ ১৯৫৭ সালের ১১ মে অনুষ্ঠিত হতো।   সময়সূচী  ভারতের নির্বাচন কমিশন ৯ এপ্রিল ১৯৫৭ তারিখে নির্বাচনের তফসিল ঘোষণা করে।  ক্রমিক নং পোল ইভেন্টতারিখ১.মনোনয়ন দাখিলের শেষ তারিখ১৮ এপ্রিল ১৯৫৭২.মনোনয়ন যাচাই-বাছাইয়ের তারিখ২০ এপ্রিল ১৯৫৭৩.মনোনয়ন প্রত্যাহারের শেষ তারিখ২৩ এপ্রিল ১৯৫৭৪.ভোটের তারিখ১১ মে ১৯৫৭৫.গণনার তারিখN/A   ফলাফল  ইলেক্টোরাল কলেজে লোকসভা এবং রাজ্যসভার ৭৩৫ জন সদস্য ছিল। ড. রাধাকৃষ্ণণ একমাত্র বৈধভাবে মনোনীত প্রার্থী ছিলেন এবং তাই ২৩ এপ্রিল ১৯৫৭-এ তাকে উপরাষ্ট্রপতি পদে বিনা প্রতিদ্বন্দ্বিতায় নির্বাচিত ঘোষণা করা হয়। তিনি ১৩ মে ১৯৫৭ সালে তার দ্বিতীয় মেয়াদ শুরু করেন।   আরো দেখুন    ভারতের রাষ্ট্রপতি নির্বাচন, ১৯৫৭   তথ্যসূত্র   বিষয়শ্রেণী:১৯৫৭-এ ভারতে নির্বাচন বিষয়শ্রেণী:ভারতের উপরাষ্ট্রপতি নির্বাচন
দিয়োগো ফিলিপে মোন্তেইরো পিন্তো লেইতে (; জন্ম: ২৩ জানুয়ারি ১৯৯৯; দিয়োগো লেইতে নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৪ সালে, লেইতে পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন।  প্রারম্ভিক জীবন দিয়োগো ফিলিপে মোন্তেইরো পিন্তো লেইতে ১৯৯৯ সালের ২৩শে জানুয়ারি তারিখে পর্তুগালের পোর্তুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লেইতে পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ৭ বছরে ৭০ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।  তথ্যসূত্র  বহিঃসংযোগ              বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:পাদ্রোইন্সে ফুটবল ক্লাবের খেলোয়াড় বিষয়শ্রেণী:ফুটবল ক্লাব পোর্তু বি-এর খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:স্পোর্টিং ক্লাব ব্রাগার খেলোয়াড় বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পর্তুগিজ প্রবাসী পুরুষ ফুটবলার
রিকু ইয়ামানে (, ; জন্ম: ২৪ আগস্ট ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০১৮ সালে, রিকু জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রিকু ইয়ামানে ১৯৯৩ সালের ২৪শে আগস্ট তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রিকু জাপান অনূর্ধ্ব-১৬ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
সালাহউদ্দিন জুনেজো () একজন পাকিস্তানি রাজনীতিবিদ। তিনি ২৯ ফেব্রুয়ারি ২০২৪ সাল থেকে ২৭ ফেব্রুয়ারি ২০২৫ পর্যন্ত পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  জুনেজো ২০২৪ সালের পাকিস্তানের সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-২১০ (সাঙ্গর-২) আসন থেকে জাতীয় পরিষদে নির্বাচিত হন। তিনি ১,৫০,১৯৬ ভোট পান, আর প্রতিদ্বন্দ্বী গ্র্যান্ড ডেমোক্রেটিক অ্যালায়েন্স (জিডিএ)-এর প্রার্থী সৈরা বানো পান ১,০৮,১৯৪ ভোট।   তথ্যসূত্র   বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:সিন্ধি রাজনীতিবিদ বিষয়শ্রেণী:সিন্ধুর রাজনীতিবিদ
লোমো সল্টাডো হল একটি জনপ্রিয়, ঐতিহ্যবাহী পেরুভিয়ান খাবার যা সাধারণত সিরলোইনের ফালি (গরুর শরীরের ওপরের দিকের মধ্যভাগ থেকে কাটা মাংস) বা অন্যান্য অংশের গরুর মাংসের ফালি জারিত করে পেঁয়াজ, টমেটো, ফ্রেঞ্চ ফ্রাই এবং অন্যান্য উপাদানের সাথে তৈরি করা হয়। এটি সাধারণত আতপ চালের ভাতের সাথে পরিবেশন করা হয়। লোমো সল্টাডোর উৎপত্তি  পেরুতে। এটি পেরুর চীনা খাবারের অংশ এবং স্থানীয় চিফা ঐতিহ্যের অন্তর্গত। এই খাবারের জনপ্রিয়তা একে পেরুর মূলধারার সংস্কৃতির অংশ করে তুলেছে।  এই পদটি তৈরি করতে সাধারণত প্রথমে ভিনেগার, সয়া সস এবং মশলায় সিরলোইন ফালি জারিত করে রাখতে হয়। এরপর লাল পেঁয়াজ, পার্সলে, টমেটো এবং অন্যান্য কিছু উপাদান দিয়ে নাড়াচাড়া করে ভাজতে হয়। বিভিন্ন সাংস্কৃতিক মিশ্রণের বৈশিষ্ট্য এই খাবারের রন্ধন শৈলীতে পরিলক্ষিত হয়। এটি আলু (যার উৎপত্তি পেরুতে) এবং ভাত (যা এশিয়াতে উৎপন্ন) উভয়ের সাথেই খাওয়া হয়।   পেরুর স্থানীয় সল্টাডো শব্দটির মাধ্যমে স্টার ফ্রাই অর্থাৎ নাড়াচাড়া করে খাবারকে ভাজা বোঝায়। অন্যান্য স্প্যানিশ ভাষাভাষী দেশে এই কথার উৎপত্তি ফ্রেঞ্চ শব্দ সতে থেকে যার অর্থ লাফানো। এটি একটি ব্যাপকভাবে স্বীকৃত চীনা রান্নার কৌশল। তাই পেরুতে সল্টডো খাবারগুলি সাধারণত চীনা খাবারের প্রভাবে প্রভাবিত। ২০১১ সালের পেরুর এক সংবাদপত্রের নিবন্ধে উল্লেখ করা হয়েছে যে একসময় পেরুর কোন ঘরে চীনা বাবুর্চি বা ভৃত্য থাকাকে সেই সময়কালীন বিলাসিতার একটি লক্ষণ হিসাবে বিবেচনা করা হত। ১৬১৩ সালে লিমার একটি আদমশুমারি অনুসারে পেরুতে চীনা এবং অন্যান্য এশীয় জংগোষ্ঠীর বেশিরভাগ ছিলেন প্রধানত চাকর এবং ক্রীতদাস।    ১৯০৩ সালের একটি পেরুভিয়ান রান্নার বইতে লোমো সল্টাডো খাবারটির একটি সংক্ষিপ্ত বিবরণ অন্তর্ভুক্ত করা হয়েছে। এই খাবারটি পেরুভিয়ান রন্ধনপ্রণালীতে চীনা রান্নার কৌশলের আত্তীকরণের একটি ইঙ্গিত বহন করে। রন্ধনসম্পর্কীয় শব্দ সল্টাডো পেরুর জন্য অনন্য, এবং সেই যুগের অন্যান্য ল্যাটিন দেশে এই শব্দের অস্তিত্ব ছিল না। কোনো স্প্যানিশ রান্নার পরিভাষাতেও এই শব্দ ব্যবহৃত হয়েছিল বলে জানা যায়নি। পুরানো রান্নার বইয়ে পদটির যে সংক্ষিপ্ত বিবরণ আছে তাতে সয়া সস বা আজকের পরিচিত সাধারণ এশিয়ান উপাদানগুলির উল্লেখ নেই। লোমো সল্টাডো খাদ্যের সাধারন উপাদান হিসাবে পরিচিত কালো মরিচ, ভিনেগার বা পেরুভিয়ান মরিচের কথাও সেই বইতে উল্লেখ করা হয়নি। কিছু সমালোচক এই রান্নার বইয়ের উপর ভিত্তি করে এই ব্যাখা দিয়েছেন যে লোমো সল্টাডো আসলে বিশুদ্ধভাবে পেরু দেশের উদ্ভব। এর উৎপত্তিতে কোন বিদেশী প্রভাব নেই।  কিন্তু কিছু কারণবশত এই তত্ত্বকে পূর্ণ সম্মতি দেওয়া যায়না। ১৯০৩ সালের এই রান্নার বইটি পুরানো পেরুভিয়ান খাবারের জাতীয় স্বীকৃত রন্ধনপ্রনালীর তালিকায় উল্লিখিত করা হয়না। এই বইয়ের কোনও তথ্য লোমো সল্টডো খাবারটির চীনা-পেরুভিয়ান উৎসের কোনরকম বিরোধিতা করে না। এই বইটি আসলে সেই যুগে পেরুতে প্রচলিত সাধারণ কিছু খাবারের বর্ণনা করে কিন্তু তাদের উৎস সম্পর্কে বিশেষ কিছু আলোকপাত করেনা। তথ্যসূত্র  বিষয়শ্রেণী:চীনা রন্ধনশৈলী বিষয়শ্রেণী:পেরুভীয় রন্ধনশৈলী বিষয়শ্রেণী:গরুর মাংসের পদ